د افغانی سرې میاشتې له لوری د پکتیکا ولایت ګیان ولسوالۍ کې د ۵۰ زلزلې له امله وېجاړ شویو کورونو له سره جوړونې د بنسټ ډبره کېښودل شوه نن پنج شنبه د روان ۱۴۴۴ کال د رمضان المبارک میاشتې ۲۲ نیټه د پکتیکا ولایت ګیان ولسوالۍ تشنکی او شیرا ورغه کلیو کې د زلزلې له امله بشپړ وېجاړ شوو ۵۰ کورونو د بیا جوړولو پروسه پیل شوه. د افغانی سرې میاشتې د سوېل لویدیځ مرکزی زون رئیس ښاغلی مولوی الیاس خیل «ناصری»، د پکتیکا ولایتی څانګې رئیس ښاغلی مولوی عارف الله «حامد»، په افغانستان کې د ترکیې سرې میاشتې رئیس ښاغلی فرید احمد «ضیا» ، د ګیان ولسوالۍ ولسوال ښاغلی مولوی فضل الرحمن «بلال»، د ګیان ولسوالۍ قومی مشرانو ، د سیمې اوسیدونکو ، زون او څانګې یو شمېر کارمندانو په شتون د یادو کورونو د بیا جوړونې د بنسټ ډبره کېښودل شوه . په یاد مناسبت نیول شوی مراسم د کلام الله مبارکو آیتونو په تلاوت سره پیل شوه، ورپسې د څانګې رئیس ښاغلی «حامد» هم راغلو مېلمنو او ګډونوالو ته د ښه راغلاست تر څنګ د پکتیکا ولایت زلزله ځپلو سره د ترکیې سرې میاشتې هر اړخیزې مرستې وستایلې او مننه یې وکړه. وروسته د سوېل لویدیځ مرکزی زون رئیس ښاغلی «ناصری» د ترکیې هېواد له سرې میاشتې د زړه له تله مننه وکړه چې د زلزلې له پیل تر دې دمه یې له زلزله ځپلو سره خوراکی او غیر خوراکی مرستې وکړې او نن ورځ د هماغه زلزله ځپلو لپاره په اساسی او معیاری کورونه جوړوی. وروسته په افغانستان کې د ترکیې سرې میاشتې رئیس ښاغلی «ضیا» په خپلو خبرو کې زیاته کړه د افغنستان وګړی زموږ وروڼه دی په هر ډول حالاتو کې یې مرستې او لاسنیوی ته دوام ورکوو، نن ورځ به د ګیان ولسوالۍ زلزله ځپلو ته ۵۰ کورونه د ترکیې سرې میاشتې له لوری په اساسی او معیاری ډول جوړ شی، موږ پلان لرو چې په راتلونکی کې هم د افغانانو سره خپلې جاری وساتو. ورپسې د ګیان ولسوالۍ ولسوال ښاغلی «بلال» د افغانی سرې میاشتې له رهبری او پکتیکا نماینده ګی مننه وکړه چې هر وخت یې د زلزله ځپلو لاسنیوی ته دوام ورکړی، او همدارنګه یې د ترکیې سرې میاشتې هم مننه وکړه او ډاډ یې څرګند کړ چې موږ ستاسو سره په هره برخه کې په پوره ډول همکاره یو. وروسته دوو تنو قومی مشرانو هم د سرې میاشتې له فعالیت خوښی وښوده او په راتلونکی کې یې د لا نورو مرستو غوښتنه وکړه. د یادونې وړ ده چې یادو ۵۰ کورونو هر کور ته به دوه بابه ۱۵متر مربع خونې او یو صالون له په معیاری ډول له تېږو جوړېږی، چې د کار تر بشپړېدو وروسته به یې مالکینو ته وسپارل شی. باید وویل شی چې یاد کورونه به ۸۰ الی ۹۰ کاری ورځو کې په مکمل ډول بشبړ شی، چې لګښت یې د ترکیې سرې میاشتې له لوری ورکول کیږی. 08:14 PM جاوید الماس م ن نمایندګی پکتیکا جپ 08:18 PM